#### З А П О В Е Д

#### № ПО-05-36

**гр. Ямбол,** **02.09.2019 г.**

На основание чл.37и, ал.13 от Закона за собствеността и ползването на земеделските земи (ЗСПЗЗ), чл.47ж, ал.1 от Правилника за прилагане на закона за собствеността и ползването на земеделските земи (ППЗСПЗЗ), във връзка с чл.102 и чл.104 от ППЗСПЗЗ, Заповед № РД 46-161 от 21.03.2019 г. на Министъра на земеделието, храните и горите, и Заповеди №№ РД 46-89 от 27.02.2019 г. и РД 46-267/12.06.2019 г. на Министъра на земеделието, храните и горите за определяне на свободните пасища, мери и ливади от ДПФ за стопанската 2019/2020 година на територията на област Ямбол

**Н А Р Е Ж Д А М :**

**1.** **Откривам процедура** за провеждане на търг (първа тръжна сесия) с тайно наддаване за отдаване под наем на свободни **пасища, мери и ливади** от държавния поземлен фонд (ДПФ) в област Ямбол., за **срок от една година - стопанската 2019/2020 г.**

**2. Обект на търга** са свободните **пасища, мери и ливади** от ДПФ, подробно описани по общини, землища, имоти, площ, категория, начин на трайно ползване, форма на отдаване (наем), срок за предоставяне (1 година – стопанската 2019/2020), начална тръжна цена и депозит за участие в търга в списък, който е неразделна част от настоящата заповед.

**3. Условия за участие** – Право на участие в търга имат **само собственици** **на пасищни селскостопански животни (ПСЖ), регистрирани в Интегрираната информационна система на БАБХ,** които са физически лица, кооперации, еднолични търговци и юридически лица, регистрирани по Търговския закон. Същите следва да отговарят на условията по чл. 47в, ал.1, т.1 до т.9 от ППЗСПЗЗ. Обстоятелствата по ал.1, т.1 до т.6 се удостоверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, а обстоятелствата по ал.1, т.7 – т.9 се удостоверяват с декларация. Кандидатите в търга представят документи съгласно чл.47з от ППЗСПЗЗ, както и справка за ПСЖ, регистрирани в Интегрираната информационна система на БАБХ.

**4. Началната тръжна цена и размерът на депозита за участие в търга** са определени със заповед № РД 46-161 от 21.03.2019 г. на Министъра на земеделието, храните и горите както следва:

4.1. Началната тръжна цена за ползване на ливади, е посочена в Приложение № 1 – графа 2, представляващо неразделна част от заповедта. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 10.10.2019 г.** включително.

4.2. Началната тръжна цена за ползване на пасища, мери е съгласно Приложение № 1 – графа 3, представляващо неразделна част от заповедта. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 10.10.2019 г.** включително.

4.3. В случай, че земите от ДПФ са поливни, началната тръжна цена по т.4.1 и т.4.2 се коригира с коефициент за поливност -1.5.

4.4. Сключването на договор за наем за ползване на обявените по този ред пасища, мери и ливади от ДПФ, не гарантира подпомагане на земеделските производители по схемите и мерките на Общата селскостопанска политика.

**5. Условия за плащане на депозита.** Плащанията се извършват в български лева, по банков път. **Депозита** **за всеки имот** **поотделно**, се заплаща по сметка на ОД „Земеделие” Ямбол, Банка ДСК – ЕАД Ямбол, IBAN **BG13** **STSA93003304128510,** BIC STSABGSF.

**6. Място и срок за получаване на документите за участие в търга.** Документи за участие в търга могат да бъдат получени в Областна дирекция “Земеделие” Ямбол, ул. “Ж. Папазов” № 9, ет.5, стая № 3, всеки работен ден от 9.00 до 17.30 ч. в срок **до 10.10.2019 г.** включително. Документите могат да се изтеглят от сайта на ОД „Земеделие” Ямбол: **www.mzh.government.bg/ODZ-Yambol/bg/Home.aspx**

**7.** **Място и срок за подаване на документите за участие в търга.** Документи за участие в търга се подават в Областна дирекция “Земеделие” Ямбол, ул. “Ж. Папазов” № 9, ет.5, стая № 4, всеки работен ден от 9.00 до 17.30 ч. в срок  **до 10.10.2019 г.** включително в непрозрачен запечатан плик.

**Предложената** в заявлението-оферта, тръжна цена следва да бъде **в цели левове** на декар, изписана с цифри и с думи **за всеки имот - обект на търга**.

**8. Информация за земите – обект на търга** е изложена на информационните табла на ОД “Земеделие” Ямбол, Общинските служби по земеделие и на сайта на ОД „Земеделие” Ямбол: **www.mzh.government.bg/ODZ-Yambol/bg/Home.aspx**

**9. Търгът ще се проведе** в ОД “Земеделие” Ямбол на **18.10.2019 г.** от 10.00 ч., със задължително присъствие на кандидатите или упълномощени от тях лица. ОД “Земеделие” – Ямбол запазва правото си при техническа необходимост да промени мястото за провеждане на търга, за което подалите документи кандидати ще бъдат уведомени.

**10.** В случаите по чл. 47л от ППЗСПЗЗ, когато от няколко участници е предложена една и съща цена за даден имот, между тях се провежда търг с явно наддаване с начална цена – предложената от кандидатите, като стъпката за наддаване е в размер на 1,00 лв.(един лев) от началната тръжна цена.

**11. Условия за плащане на цената.** Плащанията се извършват в български лева, по банков път, **в срокове и при условия, съгласно клаузите на образците на договорите**, одобрени със Заповед № РД 46-161 от 21.03.2019 г. на Министъра на земеделието, храните и горите.

****